Мемлекет басшысының төрағалығымен Қауіпсіздік кеңесінің отырысы өтті
"Мемлекет басшысының төрағалығымен Қауіпсіздік кеңесінің отырысы өтті" | "https://abai.kz/post/82321"
TITLE: Мемлекет басшысының төрағалығымен Қауіпсіздік кеңесінің отырысы өтті
URL: https://abai.kz/post/82321
META: "Мемлекет басшысының төрағалығымен Қауіпсіздік кеңесінің отырысы өтті" | "https://abai.kz/post/82321"
DATE: 04.12.2018
AUTHOR(s): Abai.kz
TOTAL WORDS: 129
TEXT: Жиын барысында сыртқы факторлардың ұлттық қауіпсіздік ахуалына әсері және қорғаныс саласындағы мемлекеттік саясаттың іске асырылуы жөніндегі мәселелер қаралды, деп хабарлайды Ақорданың ресми сайты. – Қазақстанға әсер ететін сыртқы факторлардың бар екенін бәріміз білеміз. Солардың ішінде Ресей мен АҚШ арасындағы санкциялық текетірес, Қытай мен АҚШ арасындағы сауда шиеленісі, Сириядағы ахуал және басқа да жағдайлар бар. Осыған байланысты бізге мәселелерді талқылап, тиісті шаралар қабылдау қажет, – деді Қазақстан Президенті. Күн тәртібіндегі екінші мәселені талқылау барысында Қорғаныс министрі Н.Ермекбаев Қарулы Күштердің биылғы оқу жылындағы әскери дайындығының және өткізілген оқу-жаттығулардың негізгі қорытындылары, сондай-ақ әскердің жауынгерлік дайындығын арттыру жөнінде қабылданып жатқан шаралардың нәтижелері туралы баяндама жасады. Сонымен қатар, жиын барысында қорғаныс өнеркәсібі кәсіпорындарын жаңғырту және қорғаныс өнімдерінің жаңа түрлерінің өндірісін игеру жөніндегі ұсыныстар қарастырылды. Басқосу қорытындысы бойынша Нұрсұлтан Назарбаев бірқатар нақты тапсырма берді. Abai.kz
